b'\n_START_ARTICLE_\nPeshwa\n_START_PARAGRAPH_\nUn peshwa (en marathi \xe0\xa4\xaa\xe0\xa5\x87\xe0\xa4\xb6\xe0\xa4\xb5\xe0\xa5\x87 pe\xc5\x9bv\xc4\x81) era un braman Primer Ministre dels txattrapatis(reis) marathes. Els peshves van comen\xc3\xa7ar comandant els ex\xc3\xa8rcits marathes i posteriorment van esdevenir els governants hereditaris de l\'Imperi Maratha del centre de l\'\xc3\x8dndia de 1749 a 1818. Abans del 1700, un peshwa rebia l\'estatus de rei durant vuit o nou anys. Durant el seu regnat, l\'imperi va assolir el seu zenit dominant la major part del subcontinent indi. Van dirigir la major expansi\xc3\xb3 de l\'Imperi Maratha als voltants de 1760 amb l\'ajut dels sardars (Generals) Holkar, Shinde, Bhosale, Pantpratinidhi, Gaikwar, Panse, Vinchurkar, Pethe, Raste, Phadke, Patwardhan, Pawar, Pandit i Purandare, i tamb\xc3\xa9 com l\'eventual annexi\xc3\xb3 a la Companyia Brit\xc3\xa0nica de les \xc3\x8dndies Orientals el 1818.\n_START_SECTION_\nT\xc3\xadtol\n_START_PARAGRAPH_\nLa paraula Peshwa pot ser origin\xc3\xa0ria del persa, amb el significat de m\xc3\xa9s avan\xc3\xa7at, i va ser introdu\xc3\xafda a D\xc3\xa8can pels governants musulmans. Despr\xc3\xa9s de la seva coronaci\xc3\xb3 com a Chhatrapati Maratha el 1674, Shivaji, fundador de l\xe2\x80\x99imperi Maratha, va nomenar Moropant Trimbak Pingle com a primer Peshwa. No obstant aix\xc3\xb2, el primer Peshwa va ser Sonopant Dabir, nomenat per Shahaji per assistir a Shivaji. Els deures i autoritats d\xe2\x80\x99un Peshwa eren equivalents als d\xe2\x80\x99un Primer Ministre. Shivaji va canviar de nom aquest c\xc3\xa0rrec com a "Pantpradhan" el 1674, per\xc3\xb2 aquest nom va ser menys freq\xc3\xbcentment utilitzat.\n_START_SECTION_\nMoropant Trimbak Pingle\n_START_PARAGRAPH_\nMoropant Trimbak Pingle va ser el primer Peshwa (Primer Ministre) de la cort de Shivaji, el rei que va fundar l\xe2\x80\x99Imperi Maratha a l\xe2\x80\x99oest de l\xe2\x80\x99\xc3\x8dndia. Va entrar al servei de Shivaji el 1647. Va ser un dels guerrers de la famosa guerra de 1659 contra Afzal Khan. Posteriorment tamb\xc3\xa9 va guanyar la batalla del Fort Trimbakeshwar, i va assistir a Netaji Palkar a la batalla de Wani-Dindori contra els Mogols i a la guerra de Surat de 1665._NEWLINE_Se li poden atribuir unes t\xc3\xa8cniques d\xe2\x80\x99administraci\xc3\xb3 d\xe2\x80\x99ingressos encertades, aix\xc3\xad com el paper que va desenvolupar en la planificaci\xc3\xb3 dels recursos de les fortaleses. _NEWLINE_A la mort de Shivaji el 1680, es trobava ocupat supervisant l\xe2\x80\x99activitat als Forts Salher i Mulher, a Baglan. Va morir el 1683.\n_START_SECTION_\nRamchandra Pant Amatya (Bawadekar)\n_START_PARAGRAPH_\nRamchandra Pant Amatya va rebre l\xe2\x80\x99estatus de rei de Chhatrapati Rajaram com a Hukumatpanha durant 10 anys, entre 1689 i 1699. B\xc3\xa0sicament va ser un bon administrador que va ascendir del rang local de Kulkarni al rang de Ashtapradhan, gr\xc3\xa0cies a l\'orientaci\xc3\xb3 i al suport de Shivaji Maharaj, i tamb\xc3\xa9 va ser un dels Peshwas prominent anteriors al 1700._NEWLINE_Va recuperar molts forts dels Mogols entre 1690 i 1694. Alguns forts van ser capturats personalment per ell fent servir t\xc3\xa8cniques de guerra de guerrilla. Quan Chhatrapati Rajaram va fugir a Gingi el 1689, abans de deixar Maharastra, va atorgar el t\xc3\xadtol de "Hukumatpanha" (estatus de rei) to Ramchandra. En abs\xc3\xa8ncia del Chhatrapati va dirigir tot l\xe2\x80\x99estat enfrontant-se a molts problemes com la influ\xc3\xa8ncia del Mogols, la tra\xc3\xafci\xc3\xb3 dels Vatandars, i l\'escassetat d\'aliment. Amb l\xe2\x80\x99ajuda del Pant Pratindhi i del Pant Sachiv, va mantenir l\'economia Maratha en bon estat. Va rebre molta ajuda militar dels grans guerrers Maratha Santaji Ghorpade i Dhanaji Jadhav. Va participar directament sovint en moltes guerres, especialment entre 1689 i 1695, va recuperar personalment molts forts en mans dels Mogols al sud de Maharastra i va exercir el paper de reis en funcions en abs\xc3\xa8ncia de Chhatrapati Rajaram._NEWLINE_El 1698, va deixar el c\xc3\xa0rrec de Hukumatpanha i Rajaram el va oferir a la seva muller, Tarabai. Tarabai va atorgar una posici\xc3\xb3 important a Ramchandra Pant en l\xe2\x80\x99alta administraci\xc3\xb3 de l\xe2\x80\x99estat Maratha. Va escriure un llibre titulat Adnyapatra \xe0\xa4\xae\xe0\xa4\xb0\xe0\xa4\xbe\xe0\xa4\xa0\xe0\xa5\x80: \xe0\xa4\x86\xe0\xa4\x9c\xe0\xa5\x8d\xe0\xa4\x9e\xe0\xa4\xbe\xe0\xa4\xaa\xe0\xa4\xa4\xe0\xa5\x8d\xe0\xa4\xb0, el qual explica diferents t\xc3\xa8cniques de guerra, el manteniment als forts, l\xe2\x80\x99administraci\xc3\xb3, etc._NEWLINE_Els conceptes del Adnyapatra i la saviesa i el lideratge de Tarabai, van contribuir en gran manera en la construcci\xc3\xb3 del fonaments d\xe2\x80\x99estat de l\xe2\x80\x99Imperi Maratha. Com era m\xc3\xa9s lleial a Tararani que a Shahu, va ser marginat despr\xc3\xa9s de l\xe2\x80\x99arribada de Shahu. Posteriorment, el c\xc3\xa0rrec de Peshwa va ser atorgat a Balaji Vishwanath el 1713. Ramchandra Pant va morir el 1716 al Fort de Panhala.\n_START_SECTION_\nFam\xc3\xadlia Bhat\n_START_PARAGRAPH_\nEl c\xc3\xa0rrec va fer traslladar-se a la fam\xc3\xadlia Bhat des de Shrivardhan, a la regi\xc3\xb3 de Konkan, en ocasi\xc3\xb3 del nomenament de Balaji Vishwanath com Peshwa del quart Chattrapati Shahuji el 1713. El nomenament del seu fill, Baji Rao I com a Peshwa el 1719 per Shahu va convertir el c\xc3\xa0rrec en hereditari dins de la fam\xc3\xadlia Bhat, i tamb\xc3\xa9 va conduir a una rebel\xc2\xb7li\xc3\xb3 del General Trimbak Rao Dabhade, the senapati (comandant en cap), sobre el Chauthai (recaptador d\xe2\x80\x99ingressos) de Gujarat. Els seguidors de Baji Rao i Trimbak es van enfrontar en la Batalla de Bilhapur l\xe2\x80\x991 d\xe2\x80\x99abril de 1731, on Trimbak va ser mort, proporcionant als Peshwas i la fam\xc3\xadlia Bhat el control indiscutible sobre els Maratha. Shahu, que tamb\xc3\xa9 va anomenar Peshwa al fill de Baji Rao el 1740, va donar autoritat considerable als Peshwas per comandar els ex\xc3\xa8rcits Maratha, i aquests van respondre correctament durant els seus regnats. _NEWLINE_En el moment de la seva mort el 1749, Shahu havia fet als Peshwas successors seus sota aquestes condicions. Els descendents de Shivaji\', que es van mantenir com a Raj\xc3\xa0s titulars de Satara, van ser anomenats Swami (Marathi per L\xe2\x80\x99aut\xc3\xa8ntic propietari) pels Peshwas, que els informaven a ells i anaven a trobar orientaci\xc3\xb3 del Raja. No obstant aix\xc3\xb2, el Peshwa tamb\xc3\xa9 va esdevenir un cap ceremonial d\xe2\x80\x99estat despr\xc3\xa9s de la batalla de Panipat i la mort de Madhavrao.\n_START_SECTION_\nLlegat\n_START_PARAGRAPH_\nEl primer Peshwa que va rebre l\xe2\x80\x99estatus de rei va ser Ramchandra Pant Amatya Bawdekar el 1689, estatus atorgat per Chhatrapati Rajaram. El primer Peshwa de la fam\xc3\xadlia Bhat va ser Balaji Vishwanath Bhat, un braman Chitpavan (una comunitat braman de Konkan). Va ser succe\xc3\xaft com a Peshwa pel seu fill Baji Rao I, el qual mai va perdre una batalla. Baji Rao i el seu fill, Balaji Baji Rao, va viure el per\xc3\xadode de m\xc3\xa0xima expansi\xc3\xb3 Maratha (vegeu mapa a dalt a la dreta), que va arribar al seu final amb la derrota Maratha contra l\xe2\x80\x99ex\xc3\xa8rcit afgan\xc3\xa8s a la Tercera batalla de Panipat el 1761. L\xe2\x80\x99\xc3\xbaltim Peshwa, Baji Rao II, va ser derrotat per la Companyia Brit\xc3\xa0nica de les \xc3\x8dndies Orientals a la Batalla de Khadki, la qual forma part de la Tercera Guerra Anglo-Maratha (1817 - 1818). El territori dels Peshwa al centre de Maharashtra va ser annexat pels brit\xc3\xa0nics a l\xe2\x80\x99estat de Bombai.'